Yan Xenszyun / Foto: AP Xitoy hukumati Avstraliya fuqarosi, yozuvchi Yan Xenszyunga nisbatan josuslik qilish bo‘yicha rasman ayblov e’lon qildi. "Pekin davlat xavfsizlik boshqarmasi 23 avgust kuni Avstraliya fuqarosi Yan Xenszyunni josuslikda gumon qilib qo‘lga oldi. Hozirda bu ish yuridik protseduraga muvofiq ko‘rib chiqilmoqda", - dedi Xitoy TIV rasmiy vakili Gen Shuan. U Avstraliyani Xitoyning ishlariga aralashmaslikka chaqirdi. "Xitoy Avstraliya TIV rahbarining bu boradagi bayonotini qoralaydi. Ta’kidlab o‘taman, Xitoy qonun ustuvorligi amal qiladigan mamlakat. Avstraliya XXRning yuridik suverenitetini hurmat qilishi va ishga har qanday shaklda aralashishni bas qilishi lozim", - dedi Gen Shuan.